कैसे एक साधारण आदमी बॉलीवुड के सेलेब्स का पसंदीदा दोस्त बन गया

आज के इस तकनीकी युग में ‘सोशल मिडिया’ प्रत्येक जीवन का एक आवश्यक अंग बन गया है। हर व्यक्ति तक सरलता से अपनी पहुँच बनाने का एक शक्तिशाली माध्यम है – सोशल मिडिया। जहाँ सेलिब्रिटी अपने फैंस से जुड़े रह सकते हैं।

अपनी फोटोज, विडियोज और गतिविधियों की जानकारी दे सकते हैं। इससे प्रचार होता है और नाम मिलता है लेकिन कई बार गलत जानकारी मिलती है। सोशल मिडिया एक आभासी दुनिया है। इस दुनिया के लोगों का सत्य क्या है? कोई नहीं जानता। कई बार अनेक लोग इससे प्राप्त होने वाली जानकारी का अपने लाभ के लिए प्रयोग करते हैं।

इंटरनेट की दुनिया एक ऐसी दुनिया है जहाँ हम अपनी पसंद की कोई भी जानकारी और ऐप्स प्राप्त कर सकते हैं। ऐसा ही एक ऐप है ‘फोटोशाप’ इस ऐप की सहायता से हम किसी भी तस्वीर में मनचाहा परिवर्तन कर उसे अपने अनुसार बना सकते हैं। हम स्वयं को भी किसी भी तस्वीर में दिखा सकते हैं।

अनेक लोग अपनी मनपसंद हस्तियों के साथ तस्वीर खिंचवाना चाहते हैं। लेकिन उन हस्तियों तक पहुँच पाना सरल नहीं है। ऐसे लोगों की मन की मुराद पूरी करने का सरल साधन है- ‘फोटोशाप’। जिससे कोई भी अपनी मनपसंद हस्ती के साथ अपनी फोटो बनवा सकता है।